पेट्रोल, डीजल की महंगाई पर लगा ब्रेक, 3 सप्ताह बाद भाव स्थिर- #भारत_मीडिया #Bharat_Media - Bharat Media Digital Newspaper
Home / नई दिल्ली / पेट्रोल, डीजल की महंगाई पर लगा ब्रेक, 3 सप्ताह बाद भाव स्थिर- #भारत_मीडिया #Bharat_Media
पेट्रोल, डीजल की महंगाई पर लगा ब्रेक, 3 सप्ताह बाद भाव स्थिर- #भारत_मीडिया #Bharat_Media
भारत मीडिया June 28, 2020 नई दिल्ली
नई दिल्ली। डीजल और पेट्रोल की महंगाई पर ब्रेक लग गया है। तेल विपणन कंपनियों ने रविवार को 21 दिन बाद डीजल के दाम में कोई बदलाव नहीं किया और पेट्रोल के दाम को भी स्थिर रखा है। बीते तीन सप्ताह में दूसरी बार पेट्रोल के दाम में स्थिरता दर्ज की गई है। इस दौरान देश की राजधानी दिल्ली में डीजल 11.01 रुपये लीटर महंगा हो गया है, जबकि पेट्रोल का दाम 9.12 रुपये लीटर बढ़ गया है।
इंडियन ऑयल की वेबसाइट के अनुसार, दिल्ली, कोलकाता, मुंबई और चेन्नई में पेट्रोल का भाव बिना किसी बदलाव के क्रमश: 80.38 रुपये, 82.05 रुपये, 87.14 रुपये और 83.59 रुपये प्रति लीटर पर बना हुआ है। डीजल का दाम भी चारों महानगरों में पूर्ववत क्रमश: 80.40 रुपये, 75.52 रुपये, 78.71 रुपये और 77.61 रुपये प्रति लीटर बना हुआ है।
इससे पहले शनिवार को तेल विपणन कंपनियों ने पेट्रोल का भाव दिल्ली में 25 पैसे, कोलकाता और मुंबई में 23 पैसे, जबकि चेन्नई में 22 पैसे प्रति लीटर बढ़ा दिया था। डीजल की कीमत भी एक दिन पहले दिल्ली में 21 पैसे, कोलकाता में 18 पैसे, मुंबई में 20 पैसे और चेन्नई में 17 पैसे प्रति लीटर बढ़ गई थी। (आईएएनएस)
पेट्रोल, डीजल की महंगाई पर लगा ब्रेक, 3 सप्ताह बाद भाव स्थिर- #भारत_मीडिया #Bharat_Media Reviewed by भारत मीडिया on June 28, 2020 Rating: 5